Nutarimas skelbtas: Žin., 2008, Nr. 121-4600

Neoficialus nutarimo tekstas

# **Lietuvos Respublikos Vyriausybė**

**nutarimas**

**DĖL prekių, kuriOMS VIEŠųjų pirkimų metu taikomi energijos vartojimo efektyvumo reikalavimai, ir ŠIŲ PREKIŲ energijos vartojimo EFEKTYVUMO reikalavimų sąrašo patvirtinimo**

2008 m. spalio 8 d. Nr. 1023

Vilnius

Įgyvendindama 2006 m. balandžio 5 d. Europos Parlamento ir Tarybos direktyvos 2006/32/EB dėl energijos galutinio vartojimo efektyvumo ir energetinių paslaugų, panaikinančios Tarybos direktyvą 93/76/EEB, (OL 2006 L 114, p. 64), 5 straipsnį, Lietuvos Respublikos Vyriausybė nutaria:

1. Patvirtinti Prekių, kurioms viešųjų pirkimų metu taikomi energijos vartojimo efektyvumo reikalavimai, ir šių prekių energijos vartojimo efektyvumo reikalavimų sąrašą (pridedama).

2. Nustatyti, kad Vyriausybės įstaigos ir kitos Lietuvos Respublikos Vyriausybei atskaitingos valstybės institucijos ir įstaigos, Lietuvos Respublikos Ministro Pirmininko tarnyba, ministerijos, įstaigos prie ministerijų ir kitos ministerijoms pavaldžios valstybės institucijos ir įstaigos, atlikdamos prekių, nurodytų šio nutarimo 1 punktu patvirtintame sąraše, viešuosius pirkimus, šių prekių techninėse specifikacijose privalo nustatyti energijos vartojimo efektyvumo reikalavimus, išskyrus tuos atvejus, kai rinkoje nėra prekių, kurių energijos vartojimo efektyvumo reikalavimai atitiktų šio nutarimo 1 punktu patvirtintą sąrašą.

*Punkto apkeitimai:*

*Nr.* [*1174*](http://www3.lrs.lt/cgi-bin/preps2?a=353564&b=)*, 2009-09-16, Žin., 2009, Nr. 117-5011 (2009-10-01)*

3. Netaikyti šio nutarimo 1 punktu patvirtinto sąrašo 11 punkte nustatytų energijos vartojimo efektyvumo reikalavimų, perkant transporto priemones, naudojamas:

3.1. krašto apsaugos sistemos institucijų reikmėms, kai tos transporto priemonės įsigyjamos naudoti karinėms operacijoms, joms pasirengti ir kitoms gynybos ir karinėms funkcijoms vykdyti;

3.2.  operatyviniais tikslais;

3.3. valstybinio ir diplomatinio protokolo reikmėms.

4. Nustatyti, kad šio nutarimo 2 punkte nurodytos perkančiosios organizacijos, pirkdamos transporto priemones 3.2 punkte nurodytais tikslais ir 3.3 punkte nurodytoms reikmėms:

4.1. techninėse specifikacijose nusistato perkamų transporto priemonių energijos vartojimo efektyvumo reikalavimus; arba

4.2. viešųjų pirkimų pasiūlymus vertina pagal ekonomiškai naudingiausio pasiūlymo kriterijų, o perkamų transporto priemonių degalų sąnaudos nustatomos kaip vienas iš vertinimo kriterijų.

5. Pavesti:

5.1. Viešųjų pirkimų tarnybai prie Lietuvos Respublikos Vyriausybės:

5.1.1. papildyti Viešųjų pirkimų pasiūlymų vertinimo rekomendacijas, patvirtintas Viešųjų pirkimų tarnybos prie Lietuvos Respublikos Vyriausybės direktoriaus 2006 m. spalio 12 d. įsakymu Nr. 1S-53 (Žin., 2006, Nr. [113-4329](http://www3.lrs.lt/cgi-bin/preps2?a=285300&b=)), – kaip vieną iš viešųjų pirkimų pasiūlymų vertinimo kriterijų nustatyti energijos vartojimo efektyvumą. Viešųjų pirkimų pasiūlymų vertinimo rekomendacijų pakeitimus suderinti su Energetikos ministerija;

5.1.2. nuo 2009 m. sausio 1 d. pradėti vykdyti šio nutarimo įgyvendinimo stebėseną, kaupti statistikos duomenis apie atliktus prekių, nurodytų šio nutarimo 1 punktu patvirtintame sąraše, pirkimus Viešųjų pirkimų tarnybos prie Lietuvos Respublikos Vyriausybės viešųjų pirkimų stebėsenos informacinėje sistemoje;

5.1.3. pateikti Energetikos ministerijai šio nutarimo 5.1.2 punkte nurodytus suvestinius statistinius praėjusių kalendorinių metų duomenis iki kitų metų kovo 1 dienos;

5.2. Energetikos ministerijai – kas trejus metus peržiūrėti šio nutarimo 1 punktu patvirtintą sąrašą ir prireikus pateikti Lietuvos Respublikos Vyriausybei nutarimo dėl jo pakeitimo projektą.

*Punkto pakeitimai:*

*Nr.* [*7*](http://www3.lrs.lt/cgi-bin/preps2?a=363460&b=)*, 2010-01-12, Žin., 2010, Nr. 7-295 (2010-01-19)*

6. Rekomenduoti perkančiosioms organizacijoms, nenurodytoms šio nutarimo 2 punkte, atliekant viešuosius pirkimus taikyti šio nutarimo nuostatas.

Ministras Pirmininkas Gediminas Kirkilas

Ūkio ministras Vytas Navickas

\_\_\_\_\_\_\_\_\_\_\_\_\_\_\_\_\_

PATVIRTINTA  
Lietuvos Respublikos Vyriausybės  
2008 m. spalio 8 d. nutarimu Nr. 1023

prekių, kuriOMS viešŲJŲ pirkimŲ METU taikomi energijos vartojimo efektyvumo reikalavimai, ir šiŲ prekIŲ energijos vartojimo EFEKTYVUMO reikalavimŲ sąrašAS

| Eil. Nr. | Prekės pavadinimas | Energijos vartojimo efektyvumo reikalavimai | | | |
| --- | --- | --- | --- | --- | --- |
|  | Cirkuliaciniai siurbliai | Cirkuliaciniai siurbliai turi turėti automatinę dažnio reguliavimo funkciją, t. y. galimybę keisti variklio dažnį atsižvelgiant į šilumnešio temperatūros ir slėgių skirtumą ir tuo mažinti cirkuliacinio siurblio energijos vartojimą | | | |
|  | Apšvietimo lempos | Ne žemesnė kaip B efektyvumo klasė, kaip tai nustatyta Buitinių lempų suvartojamos energijos ženklinimo techniniame reglamente, patvirtintame ūkio ministro 2002 m. gegužės 10 d. įsakymu Nr. 163 (Žin., 2003, Nr. [48-2135](http://www3.lrs.lt/cgi-bin/preps2?a=210982&b=)), ir 1998 m. sausio 27 d. Komisijos direktyvoje 98/11/EB dėl energijos sunaudojimo parodymo ženklinant buitines lempas, įgyvendinančioje Tarybos direktyvą 92/75/EEB (OL *2004 m.* *specialusis leidimas*, 13 skyrius, 20 tomas, p. 103), arba lygiavertis energijos vartojimo efektyvumas | | | |
|  | Raštinės įranga (kom­piu­teriai, monitoriai, spausdintuvai, kopijavimo aparatai) | Įranga, paženklinta „Energy Star“ ženklu, arba lygiavertis energijos vartojimo efektyvumas | | | |
|  | Buitiniai oro kondicionieriai | Ne žemesnė kaip B efektyvumo klasė, kaip tai nustatyta Buitinių oro kondicionierių suvartojamos energijos ženklinimo techniniame reglamente, patvirtintame ūkio ministro 2003 m. gegužės 23 d. įsakymu Nr. 4-193 (Žin., 2003, Nr. [55-2464](http://www3.lrs.lt/cgi-bin/preps2?a=212399&b=)), ir 2002 m. kovo 22 d. Komisijos direktyvoje 2002/31/EB, įgyvendinančioje Tarybos direktyvą 92/75/EEB dėl energijos sunaudojimo parodymo ženklinant buitinius oro kondicionierius (OL *2004 m. specialusis leidimas*, 13 skyrius, 29 tomas, p. 286), arba lygiavertis energijos vartojimo efektyvumas | | | |
|  | Buitinės elektrinės orkaitės | Ne žemesnė kaip B efektyvumo klasė, kaip tai nustatyta Buitinių elektrinių orkaičių suvartojamos energijos ženklinimo techniniame reglamente, patvirtintame ūkio ministro 2003 m. gegužės 23 d. įsakymu Nr. 4-193, ir 2002 m. gegužės 8 d. Komisijos direktyvoje 2002/40/EB dėl energijos sunaudojimo ženklinimo ant buitinių elektrinių orkaičių, įgyvendinančioje Tarybos direktyvą 92/75/EEB (OL *2004 m. specialusis leidimas*, 13 skyrius, 29 tomas, p. 447), arba lygiavertis energijos vartojimo efektyvumas | | | |
|  | Buitinės indaplovės | Ne žemesnė kaip A efektyvumo klasė, kaip tai nustatyta Buitinių indaplovių suvartojamos energijos ženklinimo techniniame reglamente, patvirtintame ūkio ministro 2002 m. gegužės 10 d. įsakymu Nr. 163, ir 1997 m. balandžio 16 d. Komisijos direktyvoje 97/17/EB, įgyvendinančioje Tarybos direktyvą 92/75/EEB, dėl energijos sunaudojimo ženklinimo ant buitinių indų plovimo mašinų (OL *2004 m. specialusis leidimas*, 13 skyrius, 18 tomas, p. 287), arba lygiavertis energijos vartojimo efektyvumas | | | |
|  | Buitinės kombinuotosios skalbimo mašinos su džiovintuvais | Ne žemesnė kaip A efektyvumo klasė, kaip tai nustatyta Buitinių kombinuotųjų skalbimo mašinų su džiovintuvais suvartojamos energijos ženklinimo techniniame reglamente, patvirtintame ūkio ministro 2002 m. gegužės 10 d. įsakymu Nr. 163, ir 1996 m. rugsėjo 19 d. Komisijos direktyvoje 96/60/EB, įgyvendinančioje Tarybos direktyvą 92/75/EEB dėl energijos sunaudojimo parodymo ženklinant buitines kombinuotas skalbimo ir džiovinimo mašinas (OL *2004 m. specialusis leidimas*, 13 skyrius, 18 tomas, p. 3), arba lygiavertis energijos vartojimo efektyvumas | | | |
|  | Buitinės skalbimo mašinos | Ne žemesnė kaip A efektyvumo klasė, kaip tai nustatyta Buitinių skalbimo mašinų suvartojamos energijos ženklinimo techniniame reglamente, patvirtintame ūkio ministro 2002 m. gegužės 10 d. įsakymu Nr. 163, ir 1995 m. gegužės 23 d. Komisijos direktyvoje 95/12/EB dėl energijos sunaudojimo ženklinimo ant buitinių skalbimo mašinų, įgyvendinančioje Tarybos direktyvą 92/75/EEB (OL *2004 m. specialusis leidimas*, 13 skyrius, 15 tomas, p. 94), arba lygiavertis energijos vartojimo efektyvumas | | | |
|  | Buitiniai būgniniai džiovintuvai | Ne žemesnė kaip A efektyvumo klasė, kaip tai nustatyta Buitinių elektrinių būgninių džiovintuvų suvartojamos energijos ženklinimo techniniame reglamente, patvirtintame ūkio ministro 2002 m. gegužės 10 d. įsakymu Nr. 163, ir 1995 m. gegužės 23 d. Komisijos direktyvoje 95/13/EB dėl energijos sunaudojimo  ženklinimo ant būgninių džiovinimo mašinų, įgyvendinančioje Tarybos direktyvą 92/75/EEB (OL *2004 m. specialusis leidimas*, 13 skyrius, 15 tomas, p. 121), arba lygiavertis energijos vartojimo efektyvumas | | | |
|  | Buitiniai šaldytuvai, šaldyto maisto laikymo skyriai, maisto šaldikliai | Ne žemesnė kaip A efektyvumo klasė, kaip tai nustatyta Buitinių elektrinių šaldytuvų, šaldiklių ar jų derinių suvartojamos energijos ženklinimo techniniame reglamente, patvirtintame ūkio ministro 2002 m. gegužės 10 d. įsakymu Nr. 163, ir 1994 m. sausio 21 d. Komisijos direktyvoje 94/2/EB dėl energijos sunaudojimo ženklinimo ant buitinių elektrinių šaldytuvų, šaldiklių ir jų derinių, įgyvendinančioje Tarybos direktyvą 92/75/EEB (OL *2004 m. specialusis leidimas*, 13 skyrius, 13 tomas, p. 122), arba lygiavertis energijos vartojimo efektyvumas | | | |
|  |  | didžiausios degalų sąnaudos mišriomis važiavimo sąlygomis\*\* pagal variklio darbinį tūrį | | | |
| benzinas | | dyzelinas | |
| variklio darbinis tūris, litrais | degalų sunau­dojimas, litrais 100 kilometrų | variklio darbinis tūris, litrais | degalų sunau­dojimas, litrais 100 kilometrų |
|  | M1 klasės\* transporto priemonės (lengvieji automobiliai), išskyrus visureigius ir transporto priemones, turinčias daugiau kaip 5 sėdimas vietas | ≤1,3 | 5,8 | ≤1,5 | 4,6 |
| >1,3 ir ≤1,4 | 6,6 | >1,5 ir ≤1,7 | 5,1 |
| >1,4 ir ≤1,6 | 7,2 | >1,7 ir ≤1,9 | 5,6 |
| >1,6 ir ≤1,8 | 7,4 | >1,9 ir ≤2,2 | 6,1 |
| >1,8 ir ≤2 | 8,1 | >2,2 ir ≤2,5 | 6,8 |
| >2 | 9 | >2,5 | 7,2 |

––––––––––––––––––

\* Kaip tai nustatyta Susisiekimo ministerijos 1998 m. rugsėjo 11 d. įsakyme Nr. 348 „Dėl kelių transporto priemonių gamybos ir perdirbimo tvarkos ir jų techninės ekspertizės atlikimo norminių dokumentų tvirtinimo“ (Žin., 1998, Nr. [84-2360](http://www3.lrs.lt/cgi-bin/preps2?a=63329&b=));

\*\* Degalų sąnaudas (mišriomis važiavimo sąlygomis) pateikia transporto priemonės gamintojas arba įgaliotas transporto priemonės gamintojo atstovas. Degalų sąnaudos nustatomos vadovaujantis 1980 m. gruodžio 16 d. Tarybos direktyvos 80/1268/EEB dėl valstybių narių įstatymų, reglamentuojančių transporto priemonių degalų suvartojimą, suderinimo (OL *2004 m. specialusis leidimas*, 13 skyrius, 6 tomas, p. 77) ir 1999 m. gruodžio 15 d. Komisijos direktyvos 1999/100/EB, derinančios su technine pažanga Tarybos direktyvą 80/1268/EEB dėl valstybių narių įstatymų, reglamentuojančių transporto priemonių degalų suvartojimą, suderinimo (OL *2004 m. specialusis leidimas* 13 skyrius, 24 tomas, p. 210), nuostatomis.

––––––––––––––––––––

Pakeitimai:

1.

Lietuvos Respublikos Vyriausybė, Nutarimas

Nr. [1174](http://www3.lrs.lt/cgi-bin/preps2?a=353564&b=), 2009-09-16, Žin., 2009, Nr. 117-5011 (2009-10-01)

DĖL LIETUVOS RESPUBLIKOS VYRIAUSYBĖS 2008 M. SPALIO 8 D. NUTARIMO NR. 1023 "DĖL PREKIŲ, KURIOMS VIEŠŲJŲ PIRKIMŲ METU TAIKOMI ENERGIJOS VARTOJIMO EFEKTYVUMO REIKALAVIMAI, IR ŠIŲ PREKIŲ ENERGIJOS VARTOJIMO EFEKTYVUMO REIKALAVIMŲ SĄRAŠO PATVIRTINIMO" PAKEITIMO

2.

Lietuvos Respublikos Vyriausybė, Nutarimas

Nr. [7](http://www3.lrs.lt/cgi-bin/preps2?a=363460&b=), 2010-01-12, Žin., 2010, Nr. 7-295 (2010-01-19)

DĖL LIETUVOS RESPUBLIKOS VYRIAUSYBĖS 2008 M. SPALIO 8 D. NUTARIMO NR. 1023 "DĖL PREKIŲ, KURIOMS VIEŠŲJŲ PIRKIMŲ METU TAIKOMI ENERGIJOS VARTOJIMO EFEKTYVUMO REIKALAVIMAI, IR ŠIŲ PREKIŲ ENERGIJOS VARTOJIMO EFEKTYVUMO REIKALAVIMŲ SĄRAŠO PATVIRTINIMO" PAKEITIMO

\*\*\* Pabaiga \*\*\*

Redagavo Aušra Bodin (2010-01-19)

aubodi@lrs.lt